ગુજરાત રાજ્યના તલાટી કમ મંત્રી મહામંડળ દ્વારા સરકારમાં વારંવાર રજૂઆતો કરવા છતાં કોઈપણ પ્રશ્ન હલ થતા ન હોવાથી સમગ્ર રાજ્યના તલાટી મંત્રીઓને સરકાર દ્વારા દુર્લક્ષ સેવાતું હોવાની લાગણી અનુભવાઈ હોવાથી અસંતોષ ફેલાયેલ છે ત્યારે વારંવાર ઉચ્ચ અધિકારીઓ ને રજૂઆત કરવા છતાં કોઈ ઉકેલ મળ્યો નથી.આવેદનપત્રમાં ઉલ્લેખનીય બાબતો જેવી કે,નવી ભરતી થયેલ તમામ તલાટી કમ મંત્રી પેન્શન પદ્ધતિ દાખલ કરવી, તેમજ વિસ્તરણ અધિકારીની જગ્યા તલાટીઓની પ્રમોશન આપી ભરવી આવી વગેરેનો સમાવેશ થાય છે. આવેદન પત્ર આપવાની સાથે તલાટી મંડળ જણાવ્યું કે જો તેમની માંગ ના સ્વીકારશે તો તમામ તલાટી મંત્રી ધરણાં કરશે એવી ચીમકી આપી હતી. રાજય સરકાર દ્વારા તલાટી મંત્રીઓની માગોને અણદેખી કરાય રહી હોવાનું માની તલાટી કમ મંત્રી મહામંડળ દ્વારા રાજ્ય કક્ષાએ વિવિધ કાર્યક્રમોનું આયોજન કરાયું હતું. વધુમાં જણાવ્યું કે તલાટી મંત્રીઓના પડતર પ્રશ્નોનો ઉકેલ નઈ આવે તો આગામી દિવસોમાં વિરોધ દર્શાવવામાં આવશે જેના ભાગરૂપે ગતરોજ કાળી પટ્ટી ધારણ કરી ફરજ બજાવવામાં આવી હતી, તેમજ તા.17મીના રોજ ફરજ પર હાજર રહી પેન ડાઉન કાર્યક્રમ, 29મી એ સમગ્ર ગુજરાતમાં તલાટી મંત્રીઓ સામૂહિક રીતે માસ સી.એલ મૂકી સ્થાનિક કક્ષાએ દેખાવો કરશે, તેમ છતાં કોઈ ઉકેલના આવે તો 2જી ઓકટોબરથી ધરણાંનો કાર્યક્રમ યોજવામાં આવશે.